
Promiscuități primejdioa P ; 






! Vorbind deunăzi de alegerile comunale, arătam că (pu 
borâtă de guvern cu atâta uşurinţă. în. raza bucătăriei dà% 
" mai complexă și consecințele ei vor atinge direct intere 
naționale, ` ! 
Fără a cunoaşte la acest moment rezultatul general, pe urma celor 
petrecute până azi putem afirma, că din nenorocire nu ne-am înşelat 
în prevederile ce-am lansat. Cele mai multe oraşe din România, spu- 
neam noi, grație unei legi cu dispoziţii pripite vor scăpa de subt în- l 
fluinţa şi controlul românesc, redevenind populația de baștină o cantitate 
neglijabilă. Amară proorocie ni s'a realizat pe toată linia, din clipa în 
care a început recenta campanie electorală. Guvernul, pentru a smulge 
un simulacru de biruință, admițând posibilitatea unor presiuni în ajunul 
luptei, s'a crezut dator să încheie un acord cu partidul maghiar, sacri- 
ficând cu ușurință dreptul nostru de supremație firească asupra ora- 
şelor din tară. Fără să se gândească actualii deținători. ai puterii, că 
după jocul falş al aparenţelor se duc la triumf. năzuinţi potrivnice nouă, 
au consimţit să prezinte pretutindeni liste hibride, în cari elementul 
dominaţiunii de odinioară iese covârșitor. Pe acest. preţ al înstrăinării ` 
consiliilor comunale se va câștiga probabil victoria în Ardeal. Cetiţi | 
însă pomelnicul numelor şi pipăiţi realitatea: este aceasta o victorie a 


ideii noastre de stat? Sau, mergând mai departe cu gândul, îutrebaţi-vă: = 


a triumfat măcar partidul liberal?.Nici una, nici alta! Adevărul e,. că 

din imobilitatea la care era condamnată: după unire vechea concepție 

a stăpânirii ungurești, astăzi ea apare din nou, ca să stânjenească o 
evoluție normală. Orașele, aranjate în cursul vremii cu. program osti 
de-a se înfige ca nişte cuie străine în spatele milioanelor indigene, l 
îşi reiau acum rolul “lor istoric. Şe va perpetua :deci nedreptatea: se- . 
culară prin care se aserveau masele noastre populare unor centre de : 

< exploatare împestriţate cu diverse infiltraţii etnice. Se va relua procesul 

odios de demult, şi de astădată se va învesti cu pecetea legalităţii noastre 
la adăpostul noului stat inconştient de misiunea lui. Crede cineva, că 
în aceste adunări municipale astfel alcătuite se va manifesta o cât de 
timidă adiere de' spirit românesc, sau vor cere cuvânt ideile partidului 
liberal care printro așazisă abilitate a atras în apele lui pe minorităţi? 
Nu numai că mă îndoiesc, dar cunoscând lucrurile, pot să afirm cu 
abolută preciziune că mai multă înrudire de mentalitate va fi între 
proaspătul consiliu comunal al unui oraş din Ardeal și organul ad- 
ministrativ .corăspunzător dela Budapesta sau Seghedin, decât între 
acest produs ciudat al alegerilor actuale şi restul judeţului! in astfel 
de împrej rări, se mai poate oare urmări opera de rectificare a trecu- 
tului supărător, ne mai putem aștepta la înghiţirea unor insule pluti- 
toare, care peste valul tulburat al românismului plimbă o floră particulară 
cu rădăcini înfipte în seva noastră? Evident, că nu! Ca de alteori 
suntem şi astăzi, pe lângă obişnuitele meschinării de partid, victima 
„ereziei de-a copia cu orice pref instituţiile occidentale şi de-a le în- 
stăpâni cu o oră mai curând la noi acasă... - 

Marea greșală a guvernului a atras după sine, în mod firesc, și 
exagerările opoziţiei. Nu mai vorbesc de agitațiile reciproce, care de 
două săptămâni răspândesc o atmosferă de scandal până în cele mai “ 
depărtate cătune, lăsând în urmă o detestabilă desagregare morală și 
toate pecinginile sufleteşti ale demagogiei disolvante... Nu mai vorb sc 
nici de regretabila nedumerire aruncată în țară de către fostul principe 
moştenitor, care a fost speculată în mod ordinar de-o anumită speţă 
a politicianilor, desminţiţi în sfârşit de însuși autorul penibilei lovituri. 
Toate aceste pot fi socotite până la'un punct ca zestrea fatală a vo- 
“tului universal în perioada lui infantilă. 

Promiscuitatea guvernamentală însă a dat naștere şi unei pro- 
miscuități a partidelor de opoziţie. Pentru a se contrabalansa acordu- 
rile liberale s'au căutat şi-aici combinaţii cu tot felul de asocizții şi 
curente. Frontul unic, proiectat ca o înțelegere a celor trei partide ro- 
mâneşti pentru o cooperare în alegeri, sa transformat astfel pe ici pe 
colo prin alăturarea unor indivizi indezirabil întrun curios gh veci 
politic. Mai întâi s'a desmormântat așazișul partid socialist, care părea 
a fi adormit în Domnul, și care sa pomenit din bun senin purând 
condiţii pentru adeziunea lui. Concomitent au ridicat capul şi comu- 
niștii. Cu toate că se convenise dela început de-a nu se face cauză 
comună cu afiliaţii Moscovei, în mai multe părţi anumiţi compenenți 
ai frontului unic i-au primit în horă. La întrunirea din Capitală a opo- 
ziției subt patronarea dlui 'luliu Maniu cravata roşie a cetățeanului 
Cristescu a avut mare succes,'în vreme ce ia Târgul Mureș şi Timi- 
şoara colaborarea partidului poporul nu s'a putut avea pentru prefe- 
_ rința acordată adepților lui Bela Kun. La acești oaspeţi scoşi din bâr- 
logul lor şi valorizaţi politicește se pot adăuga diferiţi neofiți suspecți, 
care niciodată mau îndrăznit pân'acum să. viseze măcar, că în ahas- 
verismul lor tradițional le va fi dat să facă popas pe-un fotoliu din 
consiliile noastre comunale. Cu un cuvânt, de dragul voturilor s'au 

suspendat principiile, uitându-se că apropierile înoportune contami- 
nează.. 

Rezumând, deci, efectul politic. al acestor alegeri: prin. prizma 
intereselor generale ale țării, cum ne-am obișnuit să judecăm toate 
problemele curente, constatarea ce ni se impune e că ideia naţională 
a ieşit ştirbită atat prin felul cum s'a practicat agitația electorală cât 
şi prin rezultatul urnelor. 

Reparaţia definitivă pe urma acestor primejdioase promiscuităţi 
nu se poate da țăiii decât printr'o nouă lege administrativă, care să 
asigure o justă preponderență “românească în toată structura - ei, și 
punându-ne la adăpost de năvala elementelor: incerte să ne ferească 
pe viitor măcar de transacţii umilitoare.. 


OCTA VIAN GOGA 

MINIATURI 


Rugă de primăvară 
i Dece te risipești cu fünigeii 'n zări? 
+- In primăvara care mă 'mprejmuie bogată 
Indură-te şi vino din albe depărtări 
Și lăcrimează rouă pe brazda mea uitată, 
Căs bobul semănat târziu şi-abia ’ncolfit. 
Aştept să mă ridic şi să 'njloresc în soare. 
Când spicul va fi greu de rodul pârguit, 
Voi 'ndrăzni să-ți cer să-mi fii culegătoare... 


Rugă de vară 


Se leagănă râul 

Şi cântă în scoc, 

Pe câmpuri cu grâul, 

In soare, mă coc. 

Tu vir şi-mi adună 
Belșugu 'n hambar, 

Și 'n brazdele toamnei 
Mă seamănă iar. 

Rugă de toamnă 

Acum când haite tele pândesc răseruci de seară, 
Când codru 'și plânge "ri vânt Jruiizișui galbert”Reară, 
Când picură amurgul în linuri stropi de sânge, : 
Vino şi 'nchide-mi ochii, să nu mai poată plânge. 
Din gură smulge-mi limba să nu te mai blesteme, - 
Și inima, că iarăş se sbuciumă şi geme, 

Și lasă-mi numai gândul să te păstrez în el 

Cu fluiere de mierlă şi zbor de porumbel. 


Rugă de iarnă 


Ingeri scutură livezi, 
„Cad din cer crenguți de-argint. 
Inima fără alint 
Azi ţi-o dau s'o vezi. 

` Uite mânile zălog, 
Mi-au roit în suflet fluturi, 
Pomii-s albi, să nu mi-i scuturi, 
Doar atât te rog... 





ZAHARIA STANCU 

Scrisoarea prințului Carol 


Consemnul unei tăceri patriotice ne-a îndemnat să nu mai stăruin 
sub nici o formă asupra abdicării fostului nostru moștenitor al Tronului, 
Era o datorie elementară. Orice împrejurări. ar fi determinat tristul act 
al acestui început de an, noi nu mai puteam. face din el subiect de 
discuţie fără a primejdui unul din principiile fundamentale ale orga- 
nizărei de stat: monarhia. 

Am tăcut, fiindcă aşa cereau interesele superioare ale țării. Şi 
„ nimic nu' ne-ar fi clintit din această tăcere. Am tăcut, deşi alții au 
căutat să speculeze nenorocirea, transformând-o în marfă de schimb 
politic pentru taraba lọr. Am tăcut, cu toate că în vremea din urmă, 
mărturisim, ne era. foarte greu de suportat această muţenie. | 

Iti presa străină, duşmană țării, mâini abile de calomniatori au 
pornit o campanie mizerabilă de discreditare a României, coborând îm 
mocirlă, cu acest prilej, persoana Regelui şi Reginei, pe cari noi nu 
numai că trebue să-i venerăm pe temei de convingeri solide, dar. 
cărora noi le datorăm, pentru tot ce înseamnă ei în istoria noastră, o; 
eternă dragoste neschimbată. . 

“Am tăcut, păzind cu delicateţe în inimi, o comoară de simţiri pe: 
cari credeam noi că, orice s'ar întâmpla, nu e bine să le desfacem în: 
piaţă. cu fiecare ocazie. Şi poate că nu am făcut tocmai bine. Ori, 
cine ştie? In lumea aceasta repezită de după război,ale cărei clătinări 
intempestive sunt atât de dese, reţetele normale ale minții sănătoase 
te pomenești că nu sunt cele mai prielnice. Am tăcut, deşi, Doamne, 
câte erau de spus... 

“Prima critică: severă ar fi trebuit să- i-o aplicăm acelui om de~ 
şirat şi fără nici o busolă care e d. Nicolae lorga. Atitudinea lui în. 
această gravă problemă de stat a fost de-adreptui nebunească. Impre- 
sionismul maladiv al acestui profesor îl târâse pe povârnişul unor 
sbârieli, ridicole de: altfel și fără consecințe pentru acei cari îl cunosc, 
dar supărătoare; pentru ansambiul solemn pe Care trebue să şi-l îm- - 
prumutei o ţară în astfel de momente. 

- D. Nicolae iorga a avut aierul în consiliul de Coroană, că îl ju- 
bește :mai mult pe principe decât însuși Suveranul. Aşa a spus-o cel 
putin. Mai apoi, după consiliu, s'a: năpustit; dezordonat cum. este, 

asupra partidului său, îndrumându-l pe o cale de -şovăiri, penibilă 
chiar şi în condiţiile primitive în cari se găsesc unele organisme po- 
litice dela noi. De unde partidul naţional, prin; glasul reprezentanților 
săi, declarase în faţa țării că primește soluția impusă de Rege, ca 
Suprem judecător în materie, peste două trei zile, abia, a început! 'să 
facă rezerve, cu intenţii de șantaj, și a. pornit '0 Campanie incertă plină 
de insinuări tulburătoare. i 


Aşa a făcut d. Nicolae Iorga. Şi-a răspândit veninul în ţară și 
pe urmă a plecat cu tam-tam, vestind lumii că are în vine picături 
de sânge fanariot. Adecă, vezi dumneata, ilustrul nostru conferențoman 
călător ar şti prin intrigi să facă şi să desfacă Domni, ca pe vremea 
turcilor. Ca şi când, de acolo dela Copenhaga, unde pripește dsa 
scandinavilor nedumeriţi o dizertație mai mult sau mai puţin istorică, 
Sar putea orândui soarta României. 


Dar ceeace nu a putut d. Nicolae Iorga să continue, fiindcă îl chema 
streinătatea, după cum ne asigură d. Anghelescu, ministru! Instrucţiei, 
au continuat locotenenţii săi de aici şi semenii săi întru fanariotism. 
Mai multe clici de profitori grăbiţi au prins prada în mână şi au în- 
ceput să o speculeze, fiecare în parte sau în asociaţie. Metoda” era: 
cea arhicunoscută dela Aretino încoace. Pe deoparte ' aceste clici 
tansau vești fantastice, pe cari nu le-au discutat serios decât: cucoanele 
naive, iar pe de altă parte, din când în câna, prezinta Sbiţanţe, de 
plată în numerar politic, pentru... 'stârpirea lor. 

Nimeni nu a apreciat însă prea mult jocul acesta, “căci oricine 
îşi dă seama, că nu prin expediente de această categorie se. poate ri- 
dica cineva la guvernarea ţării. Bietul Aretino a patut să-și câştige 
pâinea zilnică prio pamfletele sale, dar nici un om al Renaşterii n 
sa gândit să facă din el guvernator al vr'unei cetăți italiene, Ori. 
zici, dle Argetoianu, nu-i așa? Partidele politice, „după cât ştim, pri 

alte mijloace constructive se impun. la cârma vnei țări. Și în ori% 
'caz, astăzi, când în politică se operează cu mulțimile, obiceiurile ci 
tadine nu mai prind. Monarhia noastră e definitivă prin dogma ro- 
mânească instituită pentru totdeauna sub acest raport în. sufletul po-. 
porului. ŞI chiar dacă nu ar fi această dogmă, este Regele şi este Re- 
gina, Suveranii ţării, cari fiecare, personal, s'au, legat de, inima noastră 
şi nu mai pọt. ieşi din ea. 

De ce să prăpădim, deci, atâta putere de imaginație ‘pentru ni- 
mic? Se vede însă, că obicinuiţii cancanurilor fac de amorul artei şi 
DUAM io 

Ei, -dar de data aceasta toate s'au. isprăvit în relativ scurta + vreme. 
Insuşi acela, pe care îl aruncau intriganții ca pe :o minge: după pofta: 

. inimilor, intervine cu. energie și. le taie: din rădăcină: orice posibilitate 
de a continua» Prinţul Carol, prin scrisoarea. ce a trimis Patriarhului 
pentru a fi publicată, lămureşte neted întreaga sa tragedie. O lămu- 
rește din punctul de. vedere care poate să ne intereseze:pe noi, Nici 
Regele, nici Regina şi-nici vrun „complot“. oarecare nu; Pau deter- 
minat, spune prințul, să 'facă ceeace a făcut. — „Nimeni..nu. m'a silit, 

afirmă limpede el. Am „acționat după singura mea voință şi complect 
conștient de fapta mea.“ Aceste: sunt textual vorbele prințului. 

Dar nu numai atât. Fostul moştenitor arată clar, făcând evidentă 
aluzie la consiliul de Coroană, că „în clipele de restriște ale ultimei 
luni, mi-s'a părut, prin prizma depărtării, că văd un japt îmbucurător ;. 
am avut: viziunea că toate elementele politice ale României au formăt 
bloc împrejurul Suveranului, alinându-i astfel grija de Părinte şi de 
Domnitor“. Ceeace înseamnă, că atunci când Regele a propus oame- 
nilor politici ai ţării să primească abdicarea prințului, şi atunci când; 
acești oameni politici au primit soluţia regală, bine au făcut că au 
primit-o. 

Aceste cuvinte le spune categoric însuşi prințul Carol. Mai aw 
prin urmare. ceva. de zis intriganții ? 

Și fostul moștenitor nu se opreşte numai aici. El pecetlueşte 
drept „nespus păcat în fața Atotputernicului“ orice încercare de a 
arunca răspunderea faptei sale asupra altora şi face un cald apel 
către noi „unde luptele politice sunt așa de aprige“: să ne strângem 
în jurul Regelui şi Reginei „cari au ştiut totdeauna să bată între 
inimă cu poporul lor“. . | ' 

Aceasta este mărturisirea prinţului în fața celui mai înalt du- 
hovnic al țării, după cum spune el atât de bine. Mai încape deci vro 
discuţie 2... Nu ! Scrisoarea prințului Carol e cea mai perfectă deza- 
vuare a întregei campanii de murdării întreprinsă cu tot felul de mij- 
loace de inconştienți, de intriganți şi de duşmani ai țării. Şi ea este 
în aceiaş vreme şi o lecţie care se administrează acelora cari s'au 
servit de numele prinţului, pentru a-şi face anume trebșoare meschine. 

lată de ce ne-am crezut datori să o înregistrăm, stăruind încă 
odată asupra durerosului act săvârşit în consiliul de Coroană dela 
“Sinaia. Această. scrisoare credem că va pune capăt pentru totdeauna 
tuturor incertitudinilor, şi aşa zişii bărbaţi politici cari au pescuit până 
acum în propria lor apă tulbure îşi vor căuta de treabă, scontând 
alte nenorociri, de cari, de altfel, să ne ferească Dumnezeu. 

O încrestare a acestui epilog se mai impunea de altiel ‘și din- 
trun alt punct de vedere. Se simțea nevoia unor precizări, pe urma. 
zguduirii puternice ve am suferit. “Simţeam lipsa unui examen de con- 
ştiinţă, dupăce a trecut paste capetele noastre mâna destinului. z 

De sigur că abdicarea prințului Carol ne-a pricinuit o adâncă . 
irământare. Poporul nostru, care are supleţea latină şi rezistența vân- 
joasă în faţa sorții, a suportat:o însă cu bărbăţie.. Zadarnice au fost 
toate eclipsele politicaştrilor şi inofensive au fost bâiguielile neprice- 
puţilor, valul nu ne-a Clintit din loc. Am rămas tot ce am fost, în 
noua noastră țară, liniștiți şi hotărâți, cu credință în suflete şi cu: 
coroana de oțel în: braţe.. 

Nimeni nu ne-o va putea smulge. 

EUGEN GOGA 

Impotriva tradiţiei ? 


„Ideei Europene“ i-a venit ideea să chestioneze pe câţia dintre 
scriitorii noștri cu suprafață literară asupra crezului, care le conduce 
pana spre gloria culturei româneşti. 

Se ştie, că acest credo e foarte buclucaş, chiar în materie de re- 
digie. Dovadă că sfânta biserică a lui Hristos a fost mult frământată 
în decursul veacurilor de problemele pe cari le ridica în mintea cre- 
«dincioşilor crezul, şi nu puţine au fost sciziunile pricinuite de ele în 
sânul acestei biserici. 

Nimic mai firesc dar, decât ca în materie de artă, unde criteriile 
de judecată se întemeiază pe un teren şi mai fugitiv, foarte numeroa- 
sele crezuri exprimate de regimentele „şefilor de şcoală“ (fiecare 
scriitor care se respectă se socotește cu dela sine putere şef de 
şcoală) să pritinuiască vii discuții şi animate controverse. 

Aceasta s'a întâmplat şi acum în urmă, când /deea Europeană a 
publicat alături „crezurile“ literare ale dlor Liviu Rebreanu şi lon Mi- 
nulescu, atât de opuse la prima vedere, încât păreau două spade duş- 
mănos încrucişate. 

Cercetându-le mai de aproape, vom vedea că violenta contro- 
versă dintre ele rămâne o simplă iluzie de optică intelectuală. ` 

D. Liviu Rebreanu, aşezat şi grav, cuminte și convins, ca un ca- 
pitol din „Pădurea Spânzuraţilor“, a glăsuit astfel: „Creația nici în 
literatură nu face salturi. E o verigă între trecut și viitor. Işi împlântă 
adânc rădăcinile în pământ, ca să poată urca mai sus spre cer. Se 
uită cu evlavie pioasă înapoi, spre a putea privi mai sigur înainte. 
Nu-şi închipuie nici o secundă, că înaintea ei ma existat nimic și după 
ea se va prăbuși tot. Şi mai încolo: „Dacă priveşti arta drept creație, 
trebuie să-i atrigui și o valoare etică. Arta, ca ușoară jucărie, ar fi 
tot atât de incomprehensibilă ca și viața socotită fără rost". 

Toate acestea, d. Liviu Rebreanu le spune după ce şi-a luat mă- 
sura de precauție, de a pune o graniţă între dsa și reprezentanţii este- 
tismului „amatori de rafinării stilistice“ şi „exiravaganțe sentimentale“, 


t 

In faţa acestei predici grave, autorul „Romanfelor pentru mai târ- 
ziu“ şi .„Menechinului sentimental“, lon Minulescu se ridică amuzant, 
vioiu şi paradoxal, învăluind enormităţile pe care le debitează în 
verva lui colorată şi interesantă. i 

„Fără multă vorbă, dsa trage cu pistolul în tradiţie ca întrun sbir 
ce vine să-i închidă muzele într'o Bastilie imaginară. 

"Este, scurt, împotriva tradiţiei. 

Dece? 

Fiindcă „a creia înseamnă a dărâma,“ pentrucă: „meșteșugul jru- 
“mosului ne se perpetuează prin ce există, ci numai prin ce nu există 
încă,“ fiindcă „cel care se adăposteşte sub acoperișul aşa zisei tradi- 
fii artistice nu poate fi artist adevărat,“ pentrucă: „tradiția nu creiază 
decât copiști, papagali, savanţi şi caligrați,” tiindcă: „tradiția exclude 
noutatea, invenția, libertatea, fantezia, spontaneitatea, nebunia şi 
păcatul“. 

După ce am arătat credinţele exprimate de cei-doi antagoniști, să 
. arătăm, traducându-le spusele pe limba exactă a logicei, foarte maltra- 
tată de excesul sentimental al convingerilor lor, că — vai! — nimic 
nou sub soare: Liviu Rebreanu și lou Minulescu sunt tot atât de: 
aproape unul de altul ca şi Zola de Baudelaire (pentru a ie face 
plăcere). i 

Intâi în chestia motivului principal: tradiţia. 

A o mai discuta serios devine pueril. Orice îndoială asupra ei 
e. de mult perimată. 

- Evident, tradiţie înseamnă trecut. Dar nu câteva fone de timp 
brut agăţat de picioarele noastre pentru a ne trage înapoi, ci tocmai 
acel minunat patrimoniu spiritual care caracterizează etapele de creație: 
ale acestui trecut, şi care ne dă echilibrul absolut necesar pentru a. 

' păşi în viitor. i 

Pe lângă acest patrimoniu spiritual, tradiție mai înseamnă însăși 
aparatul vital al intelectului nostru. E ereditatea interioară, care ne 
pune la îndemână ultimul grad la care au ajuns putinţa noastră de 
apercepţie, experienţa noastră mintală, pătrunderea sensibilităţii noastre. 

Pentru a „dărâma“, cum zice poetul Minulescu, ar trebui să ne: 
dărâmăm întâi pe noi, cu tot ce avem în noi din trecut, cu tot possu- 
musul nostru de a creia, ar trebui să ne distrugem aşa cum suntem 
şi să o luăm da capo, dela vremea cavernelor, ceeace nu ne pare toc- 
mai agreabil, oricât de originale gusturi am avea. 

Așa dar, fără tradiţie, construcția noastră psihică actuală ar cădea; 
fără tradiţie orice creaţie este imposibilă. 

Prin urmare, tradiţia fiind o condiţie sine gua non în creaţia ar- 
tistică, nu putem fi nici împotriva ei, nici pentru ea, ci numai cu ea; 

Sub raza acestui mic reflector de adevăr, controversa dintre 
domnii Liviu Rebreanu şi lon Minulescu rămâne ceeace este: o simplă 
afirmare sentimentală a unor înaclinări personale, unde nu intră decât: 
nuanţe, iar nu opoziții de fond. 

D. Liviu Rebreanu mare a se alarma în chestia amatorilor de 
„extravaganțe sentimentale“ fiindcă de pildă, unul Verlaine, poei fran-- 

ez avea de-astea, şi n'a prea stricat nimic, pentrucă mai avea 
ceva: talent. | | A 

Și când e talent, nu e pericol. 

Nici poetul lon Minulescu mare a se alarma că „tradiția nu 
creiază decât copişti...“ fiindcă se întâmplă ca un. astfel de copist 

„Creiat“ de tradiţie să fie Anatole France, un atare „papagal“ să 
poarte numele de Goethe şi „caligraful“ să fie un Flaubert. . 

Mai departe, se poate ca acel artist „neadevărat“, care se adă- 
posteşte sub acoperişul tradiţiei, să fie un Eminescu, pe care a-l con- 
“esta ne pare cam riscat. 

Aşadar nici pro, nici contra; cu tradiţia şi cu talentul parè ui- 
neni să se teamă de rugină.. 

V. RUSSU ŞIRIANU 

Criza politicei interne în Ungaria 


— Câteva concluzii —' 


Deodată .cu sancţiunile ce urmează a se âplica Ungariei pentru 
falşificarea bancnotelor franceze, presa internaţională pune și chesti- 
unea formei de guvernământ, în ansamblul ei, pentru a tăia odată pentru 
totdeauna posibilitatea, ca o mână de oameni zvăpăiaţi, cari deţin si- 
tuația politică, să mai poată tulbura vreodată pacea Europei şi siguranţa 
statelor limitrofe. In această ordine de idei, unele ziare preconizează 
un control militar al Ungariei, altele o schimbare radicală regimului 
intern al.ei. Chestiunea aceasta angajează şi preocuparea foarte de 
aproape a guvernelor, după cum dovedeşte întrevederea rau Are de 
externe ai Micei Antante ţinută de curând la Timişoara. Aşa fiind luc- 
rurile, opinia publică românească trebuie să ia şi ea o atitudine în această 
gravă problemă, pentrucă România a fost şi este țara cea mai duşmănos 
atacată de actualii potentaţi ai regimului din vecini. 

Neutralizarea focarului din Ungaria nu se poate face, credem noi, 
numai pe calea unor măsuri de constrângere venite din afară. Prin acest 
mijloc s'ar putea temporiza, suspenda, acțiunile inflamabile, dar nu şi 
stârpi. Controlul militar al Ungariei, exercitat de o putere streină, ar 
jigni în aşa măsură orgoliul naţional cunoscut al ungurilor, încât ura şi 
dorul de revanșă, care sar comprima în timpul acestui control, ar izbucni 
cu o furie şi mai mare a doua zi după ridicarea măsurilor de con- 
strângere. Nu credem că ar duce la bun scop nici ceialaltă metodă, 
aceea a schimbării revoluționare, susținută mai ales de conducătorul 
spiritual al emigranților, d. Jászi Oszkár, care preconizează înlăturarea 
bruscă a actualei clase conducătoare şi înlocuirea ei prin elementele 
care âu făcut și au condus revoluția octobristă. 

| Soluţia adevărată şi reală ar trebui, deci, căutate aiurea, evitând 

şi una și alta din cele două idei opuse şi radicale. Noi am înclina 
spre o soluţie intermediară, paşuică, care să concilieze pe amândouă: 
spre o tutelă binevoitoare a Ungariei, exercitată fie de Marea, fie de 
Mica Antantă. 

Schimbând cursul politicei interne maghiare, trebuie să ţinem 
seamă, până în cele mai mici amănunte, de istoria politică şi socială 
a acestui stat, dacă vrem ca viitoarea lui evoluţie să se așeze pe baze 

noui și de durată lungă. : . | 

Am arătat, întrun articol precedent, că tradiţionalismul joacă un . 
rol foarte important în viaţa publică a Ungariei. Clasa conducătoare 
„actuală, cu toată viţiile ei, este totuşi purtătoarea calităţilor de rasă 
ale ungurilor. In afară de aceasta, ea a ştiut să strecoare și să desvolte 
în toate direcţiile conştiinţa, că a fost apărătoarea naţionalităţii ma- 
ghiare în toate vremurile. Istoria pragmatică a poporului maghiar e 
istoria acestei clase. Mai adăugând la aceasta şi firea înclinată spre 
romantism a ungurului, nu s'ar putea spune, că la un moment dat ea 
mar putea avea niciun fel de ascendență asupra poporului maghiar. 

Dar nu acesta este argumentul principal, ci structura socială spe- 
cifică a poporului maghiar, ' 

Am arătat, nu demult, că grosul poporului maghiar — țărănimea — 
nu este angajată în viața politică a Ungariei. Lipsită de mijloacele acce- 
sibile acestei manifestări, — de pământ şi vot — ea a fost şi este, 
pur şi simplu, stăpânită. Al doilea factor uumeric, muncitorimea, se 
găsește într'o situaţie analoagă, cu. deosebirea că ea este dispusă să-și 
primească oricând orientarea de aiurea, cu predilecție dela Moscova, 
după cum am văzut cu prilejul aventurei lui Bela Kun. Burghezia, care 
în cazul dat ar îi de utilitate foarte prețioasă, este încă în formatie. 
Și atâta câtă există, ease găsește în promiscuitate cu evreime 







influenţa acesteia. “, 

Aceasta fiind starea de îapt a lucrurilor, este cât se tešde Z 
firească întrebarea: pe ce elemente lăuntrice să se bizuie tul egg- & 
citată din afară, şi dela care aşteptăm să dea naştere unui Ș 


şi de durată politicei maghiare? Căci nu ne închipuim că ar fi 
bare norocoasă aceea, care ar aduce în locul teroarei albe pe 
roșie. | 

Concluzia noastră este: | 

Schimbarea regimului intern al Ungariei să nu se facă brusc, ci 
în etape, pe cale evolutivă. Să se cheme la viață factorul numeric au- 
tohton, țărănimea, prin reforme radicale — agrare și electorale — ela- 
‘borate în spiritul legilor statelor împrejmuitoare, îngrijind foarte de 
aproape, ca schimbarea de regim să meargă mână în mână cu edu- 
caţia politică a maselor. Să-i facilităm poporului maghiar să cuvânte 
subt raport politic, şi învățând acest meşteșug, conducerea politică a 
statului va trece, fatalmente, dela clasa istorică feudală de astăzi la 
burghezia națională existentă, şi mai ales la aceea viitoare. 


P. NEMOIANU 


. 

Nunta lui Nedelea 


„Vă aduceți aminte, desigur, de vestita Nuntă a Zarijirei... Das 
torită geniului epic al nemuritorului George Coșbuc, fericitul eveni- . 
ment a rămas încrestat pentru totdeauna pe răbojul poeziei româneşti: 


... Si% vremea cât sau cununat, 
S'a 'ntins poporul adunat, 
Să joace'n drum după tilinci: 
Feciori, la zece fete, cinci, 
Cu zdrângâneii la opinci, 

Ca'n port de sat... 


„Şi wafi uitat, nu-i așa? nici nunta can povești a lui Călin, cu 
desfăşurarea acelui minunat cortegiu nupţial, pus în mișcare de închi- 
-~ puirea vie a celui mai mare poet dintre câţi s'au născut pe pământul 
` nostru: i 

lată vine nunta’ntreagă: vornicel e-un grierel, 

li sar purici înainte cu potcoave de ofel; 

In vieşmânt de catifele un bondar rotund în pântec 

Somnoros, pe nas, ca popii, glăsuiește °ncet un cântec, 

O cojiță de alună trag lăcuste, podu-l scutur, 

Cu musteafa răsucită șade'n ea un mire flutur... 


Basmele din bătrâni mai pomenesc, şi ele, despre o altă nuntă 
faimoasă, a lui Pepelea... Dar, de data aceasta, nu e vorba nici despre 
nunta lui Călin, nici despre nunta Zamfirei, nici despre nunta lui Pe- 
pelea. E vorba, pur şi simplu, despre nunta lui Nedelea. 

Acest Nedelea, doamnelor şi domnilor, nu e, la rândul lui, vreun 
mire-flutur, cum ați putea să credeţi dacă nu vam lămuri mai repede, 
ci e reporter, de zi și de noapte, la Adevărul diui Kalman Blumenfeld 
din strada Sărindar, şi-l chiamă, după actul de naştere: Nadler. Cu 
toate acestea, nunta lui Nedelea amenință să rămână şi ea de pomină, 
„caşi alte nunţi celebre, dacă nu în literatură, cel puţin în istoria ga- 
zetăriei române. 

Și iată cum... 

Avem înaintea ochilor noştri primul număr din ziarul Fericirea*), 
tipărit cu un lux de clişee şi literă variată în aceleași ateliere ale 
tipografiei Socec, de. unde au pornit în lume, la 1884, şi Poeziile: lui 
Mihail Eminescu. Pe prima pagină a Fericirei ne priveşte, solemn gi 
surâzător, portretul tânărului Nedelea (Jean), care a pozat înaintea fo- 
“tografului ţinându-și mâna stângă la bărbie, Nu se ştie, dacă fericitul 
ziarist a încercat astfel să arate că gândește, sau a voit să vadă 
dacă e bine bărbierit. Lângă fotografia dulceiui Jean, cu litere cât 
pumnul, următoarea lămurire prealabilă : 


Fericitul eveniment gazetăresc de astăzi 


„Astăzi apare primul număr al ziarului Fericirea şi se grăbeşte 
“să aducă la cunoştiința cititorilor săi cel mai fericit eveniment petre- 
cut astăzi, 14 Februarie 1926 în sânul familiilor I. Şaraga şi L. Ne- 
delea, prin căsătoria drei Ella Șaraga cu dl Jean Nedelea“. | 


In Calitatea sa de reporter conștiincios, care sa obişnuit să în- 
registreze fiecare eveniment potrivit cu importanţa acestuia, dl Jean 
Nedelea nu s'a mulțumit să-şi anunţe nunta printr'o scuită informaţie 
la „Ultima Oră“ a Adevărului, caşi când ar fi fost vorba de sosirea 
diui Henri Barbusse; sau printrun lung reportaj, cași când ar fi fost 
vorba de o conferință a Micei Antante; sau printr'o ediţie specială, 
cași când ar fi fost vorba de căderea guvernului. Pentru nunta sa, di 
Jean Nedelea a scos un ziar întreg. Presa română se înmulț 
cu un nou organ. Publicul îi va fi veşnic recunoscător... 

Nunta lui Nedelea, imortalizată cu ajutorul tiparul 
mânea mai prejos decât nunta lui Pepelea! i: 

E drept, că naşul lui Nedelea n'a fost nici bătrânii, 
Rusanda lui, nici mândrul soare cu mândra lună, ca lăHe 
vestite. Naş a fost d! S. Schwartz, pe care ziarul Fericirea "ni-l. 
țişează în costum de „gentleman-riders“, cu cisme de lac, cu mănuși 
răsfrânte peste labă şi cu cravaşa în mâna dreaptă, ca cel mai au- 
tentic lord Derby de pe hipodromul dela Epsom. D! S. Schwartz, care 
e azi proprietar de cai de curse şi împreună cu dl Iancu Şaraga, 
tatăl -miresei, proprietarul proaspăt, de după război, al atelierelor 
Socec, (unde s'au tipărit, câteva decenii de-arândul, vechile Convorbiri 
literare,) a fost totdeauna un om de sport şi de cultură. Acum câţiva. - 
ani, cu mult înainte de lupta dela Mărășești (unde, din întâmplare, 
nu s'a distins nici călare, nici pe jos) di S. Schwartz vindea cărți 
poştale ilustrate. Mergându-i cam prost cu acest negoţ cultural, marele 
industriaş de “astăzi sa apucat să facă pe leul într'o “panoramă din 
Târgul Moşilor. Despre aceste vechi îndeletniciri sportive, sar părea 
că sunt unele dovezi indiscutabile. (Fireşte, tot cărți poştale...) 








+) Pentruca cititorii acestei reviste să nu mai aibă nicio îndoială asupra 
spuselor noastre, am reprodus mai sus frontispiciul interesantei publicaţii nupţiale, 

Astăzi, atelierele Socec, în locul Convorbirilor literare, editează 
ziarul Fericirea, iar d. S. Schwartz, vânzătorul de cărți poştale, leul 
dela Moşi, e generosul naș al mirelui Jean Nedelea, reporter la Ade- 
vărul. Din punct de vedere gazetăresc, recunoaştem, nu i se poate găsi 
niciun cusur ziarului Fericirea. Are de toate. Articol de fond, versuri, 
ilustraţii, un interview cu Zelic Șor, informaţii, foileton, serviciu tele- 
grafic şi Mică Publicitate. Nu-i lipseşte nimic. Confratele Nadler îşi 
cunoaşte meseria ! 

Să reproducem, deci, ia întâmplare, acest fragment de cald 
acrostih, închinat tinerei mirese: . 


Astăzi, speri ca niciodată, să fii mult mai mulțumită, 
Nu ai frică, Jean Nedelea te va face fericită. 


In articolul de fond, d. Gogu Niculescu, de-a bună seama primul. 
redactor al ziarului Fericirea, se încurcă în câteva consideraţii ge- 
nerale asupra celei de a şasea taine, a căsătoriei, încheiând astfel: 
„Căci după cum băiatul se desparte de tot ce are mai scump, familia 
lui, prietenii lui, pentru aleasa inimei lui, tot astfel se întâmplă şi cu 
fata, ca în urmă, încredinţându-se unul altuia să-şi aşeza noua viaţă, 
noul trai, la care sunt chemaţi, să urmeze cele arătate mai sus, pen- 
trucă numai în felul acesta durează o căsnicie adevărată, dela care 
se formează familia adevărată, şi aşa mai departe formând bazele so- 
cietăţii solide, bucurându-se astfel nu numai ei singuri de rodul dra- 
gostei lor şi a muncei lor ci și familiile lor, prietenii lor, în fine toată 
societatea. a; 

Solid, articolul de fond, waveți ce zice! 

In schimb, Mica Publicitate e plină de duh. Dăm şi din acest 

capitol câteva mostre : 


„1.000.000 lei ofer .ca zestre domnului care îmi va dovedi că mă 
ia în căsătorie dezinteresat.“ 


„Caut pantofi speciali pentru telegrafia fără fir pe subt masă“. 


„Bani cu dobândă mică, la ziar, subt „Putregaiu“ numai seara 
între 6—8 în sala de mese“. 


Şi aşa mai departe. lată, la rubrica faptelor diverse: „Groaznica 
catastrofă din Capitală“. Reproducem și de aci, aidoma: 

„Din cauza vremei frumoase din ultimele zile — în vederea 
nunții d-rei Ella Şaraga cu dl Jean Nedelea — apele Dâmboviţei 
transformându-se în vin, cârciumarii şi-au desfundat butoaiele şi bău- 
torii gâtlejele“. | 

„Pornindu-se o băutură straşnică, cum nu sa mai pomenit nici 
în basme avem de înregistrat sute de victime din care majoritatea 
face parte din personalul caselor „Socec“ şi „Alcalay“. 

„Sunt foarte mulţi piliţi extra ordinar şi pentru ca victimele să fie 
readuse la normal (s'o poată porni din nou), au fost nevoite să fie 
supuse unei supra alimentări cu sărături servite de Signor Costamagna“. 

„Cei mai puţin piliţi continuă şi acum să bea zamă de struguri 
Şi credem că până în zori vom avea de înregistrat cea mai fenome- 
mală beţie din câte sau pomenit vre-odată“. 

(Ai zice un fragment din „Gargantua şi Pantagruel“. Unde eşti, 
messire Rabelais?) - ; l 


Dar, cea mai reușită colaborare la ziarul Fericirea a fost să fie 
tot a lui Jean Nedelea, mirele, care într'un interwiev-expres a declarat 
următoarele: — „Aş mai avea şi altele de spus, dar cum sunt foarte 
obligat să răspund la toate manifestările de simpatie ce mi se arată 
în astăseară, vă rog să arătați personalului redacțional al Fericirei 
mulţumirile mele şi ale soţiei mele,. promițându-vă de a vă scrie 
dela Nisa...“ 

Noi, din partea noastră, nu promitem nimic. Dar, ca să colabo-. . 
răm şi noi la lămurirea opiniei publice în ceeace privește nunta lui Ne- 
dela, vă oferim mai jos o mică ilustrație, reprezentând pe norocosul 
- ire scriind dela Nisa personalului redacţional al ziarului Fericirea... 


ALEXANDRU HODOŞ 

“Minoritățile de aiurea 


Revista bilunară Magyar Kisebbség, redactată de dl Jakabity: 
Elemer, vicepreşedinte al partidului maghiar dela noi, care dela o vrem- 
încoace tinde să se impue ca singura tribună politică a maghiarilor 
din toate statele succesorale, publică un lung și cuprinzător studiu 
„asupra situaţiei ungurilor din lugo-Slavia, din care credem nimerit să 

reproducem câteva pasagii şi pentru opinia publică românească: 


„Nicăiri — zice Magyar Kisebbség '— soarta maghiarimei nu 
e :trandafirie, dar nu e mai puțin adevărat, că nicăiri nu tră- 
„jeşte subt o teroare fizică mai aspră decât aci. „Dobrovoliaț-ul“, (legio- 
““ mar, voluntar) ce teroare îngrozitoare! El are armă ca să apere grani- 
tele de nord ale Serbiei-Mari de elementul dușmănos ideii de stat, cari 
sunt maghiarii; „dobrovoliaţul“ cere şi capătă pământ — opt iugăre — 
gratuit din averea strămoşească a maghiarilor, pe care însă nu-l cul- 
tivă, ci îl dă în arendă, pentrucă e trândav şi nu se pricepe la zgri- 
cultură. Il arendează tot fostului proprietar şi se prezintă la vremea 
recoltei pentru a-și lua partea. Piângere? Autor tățile îl pedepsesc 
tot pe fostul proprietar, acum arendaș, pentrucă contrar legei a luat 
în arendă propriul său pământ. Dacă „dobrovoliaţul“, apărător al sta- ` 
tului are nevoie de slănină, intră în casa ungurului şi ia. Dacă acesta 
s'ar împotrivi, atunci urmează grava acuzațiune a iredentismului, a: 
spionajului, a comunismului. „lzbeglița“ (refugiații): aceştia sunt groaza 
specială a celor din Barania și Bacika. Sunt refugiați din Ungaria 
ciuntită, cari au optat pentru cetățenia iugo-slavă. Ei stau în casele 
maghiarilor, în camerele de oaspeţi, pe când proprietarul maghiar 
se strântoreşte în grajd şi hambar. Dacă se atinge şi de făina un- 
gurului, nu e nicio mirare, căci acesta este un drept balcanic. Cine- 
nu cunoaşte asociaţiile patriotice „Oriuna—Sronao“?  Spargerea fir- 
melor, ferestrelor și capetelor în scop de a „consolida“ statul iugo- 
slav, acestea constituiesc cronica 'eroică a celor două organizațiuni. A--. 
runcarea în aier a tipografiilor, distrugerea redacțiilor, furtul registre- 
“lor comerciale cu automobilul, acestea sunt actele lor de cuitură. 
l lată atmosfera istorică în care trăieşte maghiarimea din Jugo- 

“Slavia de şapte ani încoace. Dar partidul maghiar, totuşi, a luat naştere. 
Strângerea rândurilor trebuia să se întâmple, pentrucă cinci sute 
de mii de unguri nu-şi puteau permite luxul, fără. primejdia de a se 
tuina complet, să_ formeze mai multe partide. i a 
Inchegarea rândurilor :se -putea face pe două căi: sau în temeiul 
-drepturilor date şi garantate pe seama minorităților prin tratatele de 
pace, păşind ca un partid minoritar independent, sau să se așeze pe 
o platformă pur maghiară, bazaţi pe Constituţia țării. Pe cea dintâi 
-ideie era impos'bil să se clădească, deoarece mentalitatea politică sår- 
bească ar fi văzut în aceasta negațiunea suveranităţii statului, urmă- 
rind orice tendinţe de separatism declarat; astfel nu a rămas alta de 
“făcut, decât să se organizeze pe bază exclusiv: maghiură, recunoscând 
“Constituţia ţării votată la Vidovdan. In principiu, platforma aceasta 
a fost bună. 
Dar dificultățile cele mai mari, partidul maghiar nu le-a întâm- 
pinat din cauza programului său, ci a tacticei ce trebuia să urmeze. 
“n această privință i-sau adus cele mai răutăcioase acuzaţiuni din 
toate părțile. Cu Pasici a tratat în mai multe rânduri, dar fără să 
reuşească a stoarce vreo garanţie în ce privește reforma agrară și 
şcolară, la care avea dreptul în baza tratatelor de pace. Pactarea 
-faimosul Pribicevici era şi mai imposibilă, de vreme ce, se ştie, 
cele mai multe plângeri, lacrimi, închisori, sugrumarea şcoalelor, 
fiscarea pământului, se leagă de acest nume odios. Inţelegerea cu 
vidovici era singură posibilă, dacă căderea lui nu ar fi fost pre 
tură. Alianţa cu Radici ar fi însemnat desfiinţarea sigură, deoare 
în acest caz partidul maghiar s'ar fi pus în postura unui separatism 
-complotist. 
In asemenea împrejurări, partidul maghiar a făcut bine că nu 
s'a amestecat în lupta politică dintre partidele iugo-slave. Până acum 
aceasta era singura tactică posibilă. Dar unde este succesul pozitiv? 
Vremurile în Balcani sunt foarte: capricioase; ceeace astăzi consti- 
tuie un succes, mâine va putea fi o cauză a căderii“. 


Am reprodus aceste câteva fragmente nu pentru a găsi prilej să 
'influenţăm cercurile noastre diriguitoare să adopte aceiaș tactică faţă 
de minoritățile dela noi. Tratamental pe care îl aplică sârbii, de altfel, 
este incompatibil cu firea românului. Să continuăm, deci, în a trata 
pe minoritari cu largul spirit de toleranță, care la noi a devenito 
“tradiţie. Dar, păstrând această linie de conduită, nu înseamnă că tre- 
‘buie să ne lăsăm a fi terorizaţi şi uneori direct batiocoriţi. Să se ştie 
odată pentru totdeauna, că în Banat, de unde tolerăm ca di lakab 
-să dea alarma pe chestiunea drepturilor. la viață națională a ungurilor 
-din toate statele Micii Antante, nu există o problemă ungurească. Aceasta 


-nu împiedecă însă pe actualii conducători spirituali ai maghiarimei 


„ardelene să  mistifice acest adevăr, bazaţi. numai pe amintirea gra- 
“nițelor de eri. Pământul, oricât de unguresc l-ar socoti unii şi în Banat, 
;mu poate avea exigenţe de ordin cultural şi național. Cei cari îl mun- 

La 


cesc mau fost, nu sunt şi cu atât mai puţin nu vor putea fi unguri de 
aci înainte. 

Dar, di lzkabffy Elemer, vicepreşedintele partidului maghiar din 
Ardeal (nu şi din Banat), şi preşedinte al secţiei minoritare în sânut 
aceleiaş organizaţii, care adăposteşte în paginile revistei conduse de 
dsa plângerile ungurilor din lugo-Slavia, este identic cu acela care a 
redactat memoriul coloniştilor maghiari din Banat adresat Ligii Naţiu- 
nilor. In această triplă calitate a sa, ni-se pare că a umblat și pela 


` Geneva, susținând din răsputeri cauza ungurească, cu care prilej, se 


știe, era cât p'aci să ne remarcăm ca cel mai intolerant popor din 
această parte a Europei. Şi acasă, având la spate un regiment de co- 
lenişti aduşi dela Sztkesfehervâr, se războeşte cumplit cu toată lumea 
ron.ânească, luându-ne foarte de sus. 

La urma urmelor, e treaba sa cum crede că îşi serveşte mai 
bine naţia. Totuşi, am dori să vedem în zbuciumul său şi un dram 
de sinceritate şi de bunăcredință; apoi să facă și operă întreagă, căci 
şi-a însumat toate calităţile oficiale necesare, până şi subt raport ìn- 
ternaţional. Aceasta este: să spună şi la Geneva, şi pe unde se vor 
mai întâlni reprezentanţii minoritari din toate țările, ceeace spune la 
adăpostul toleranţei noastre în revista sa cu privire la ungurii din lugo- 


“Slavia, fie direct, fie prin aceia cari îi furnizează aceste date, şi să 


"fie mai loial şi mai drept față de o ţară, de a cărei lungă răbdare nv 


se poate abuza la infinit. 
: I. BĂNĂȚEANU 





252 


© BCUCIuj 





Doctrina statului național 


— O teorie ciudată — 


„Naţiunile origine și limbă: 
sunt simple prejudecăţi“, 


N „Va veni momentul, când 
statul se va învechi şi el, 
şi când frontierele nu vor 
mai corăspunde la nimic“. 


Cineva ar putea să creadă, că frazele citate mai sus sunt culese - 
dintro broşură de propagandă boişevică, legată în scoarțe purpurii,. 
din acele destinate să înveţe pe muncitorii “din toate colţurile lumii, 
că ideia de patrie e o drăcească născocire capitalistă, la adăpostul 
căreia se fes planurile de exploatare ale infamei burghezii... Dar nu 
e aşa. Pasagiile reproduse la începutul acestui articol fac parte dintr'o 
conferință rostită de dl N. Iorga la Paris. N'aveţi dreptul să vă în- 
doiţi. Conferinţa a fost publicată în Neamul Românesc şi învestită cu 
toate garanţiile unei perfecte autenticităţi. 

Vreme de douăzeci de ani, se ştie, di N. lorga a trăit din zbâr- 
năiala oratorică a doctrinei naţionaliste. De-alungul și de-a latul țării, 
în răgazul acestor două decenii, barba sa a tremurat pela toate în- - 
trunirile pe coarda patriotică, luând, adeseori, aspectul unui fragment 
de tricolor. A şcris şapte mii de articole, a ținut 'cursuri inflamabile 
la studenţi, asmuţindu-i asupra geamurilor evreieşti, a propagat cu 
scrâşniri de dinți ura de rasă, şi a lansat lozinca naționalismului literar 
în paginile Semănătorului, lăsând impresia că crede orbeşte în acelaş 
adevăruri elementare, pe cari le disprețuiește astăzi. S'ar părea, că mân- 
cătorul de străini de altădată a devenit un umanitarist tot atât de feroce 

Poate să ne mai mire ceva, când e vorba de di N. ‘lorga? N'a 
“parcurs elasticul istoric, în toate sensurile, toate opiniile pe cari le poata 
mărturisi, în veacul al douăzecilea, un locuitor al Europei? N'a adop- 
tat el, de-alungul unei existenţe trasate în zig-zag, cele mai contradictorii 
atitudini ? 

Nu ne va mai ademeni, deci, tentaţia de a pune încă odată pe 
două coloane părerile pro şi contra ale dlui N. lorga. Ne vom mărgini 
să trauscriem mai jos nouile convingeri ale versatilului vorbitor, pen- 
truca lumea românească, înregistrând placa schimbată a gramofonului, 
să află cu cine are de-a face. 

Mai întâi, trebuie să se ştie, că d. N. lorga nu se mai pricepe 
să răspundă ce e statul naţional. — „Să fie oare un stat național 
-acela care are cetățeni de aceeaş rasă?*) La această întrebare, d. N. 
lorga răspunde prin altă întrebare: „Atunci ce e rasa?“ Şi adaugă, 
sentențios: „Antropologii nu se înțeleg între ei asupra conceptului ra- 
sei.“ Deci, pentrucă antropologii nu se înțeleg intre ei, vine, repede, 
concluzia: „/n cazul acesta, rasa neputând fi luată drept criteriu pen- 
tru caracteristica naţională a unui stat, ce rămâne: limba?“ V'aţi aṣ- 
tepta acum, fireşte, din partea ex-apostolului dela Văleni,laun răspuns 
afirmativ. La 1905, d. N. lorga a făcut să se verse sânge în Piaţa 
Teatrului din Bucureşti „pentru apărarea limbei românești.“ De atunci 
au trecut însă cei douăzeci de ani de cari pomeneam. Astăzi, pensio- 
narul doctrinei naționaliste zice: „Nici limba nu este un criteriu. Limba 
-dă o iluzie de omogenitate unui stat, dar numai o iluzie.“ 

Dar, dacă nici rasa, asupra căreia nu se înțeleg antropologii, şi 
nici limba, care e numai o iluzie de omogenitate, nu mai alcătuiesc, 
după concepţia de acum a diui N. lorga, chiagul sufletesc al statului 
naţional, pe ce- rămâne să se reazime acesta? Fostul antisemit ne lå- 
murește, cu ciudate accente utilitariste: „7rebuie să se tindă la o 
“omogenitate de atitudine, iar nu la o omogenitate de limbă!“ Auziţi, 
'sărmani admiratori de altădată ai bărbei care bătea cu orice ocazie 
“în roş-galben-albastru, auziţi cea mai proaspătă teorie a ma-a-a-relui 
nostru istoric... Statul naţional nu e caracterizat nici prin rasă, nici 
prin limbă, ci printro simplă potrivire... de atitudine faţă de acest 
stat. Se poate-o judecată mai lipsită de ideal și mai îmbibată de o- 
portunism, decât acest fel negustoresc de a privi rostii! de viaţă ai unei țări, 
care, dacă nu vă supăraţi, e felul de a-privi altuturor musafirilor rătăcitori, 
porniţi în lume să-şi închirieze o patrie cu contract? Nu ne ofere și 
aceșştia,la urma urmelor, tot o... omogenitate de atitudine față de stat? 
` Dar, întemeiându-se pe o asemenea rațiune de existență, prin exce- 
lență oportunistă, un stat se poate intitulă: naţional? 

Ereziile dlui N. Iorga nu se opresc însă aci. Vorbăreţul confe- 
rențiar mai crede, că „dacă în trecut am fi avut în Principate, alături de 
` biserica ortodoxă şi o biserică catolică, rezultatul ar fi fost mai bun 
„pentru noi, căci ar fi existat rivalitate şi emulație“. (Poporul românesc 


*) Toate citaţiile noastre sunt luate, vorbă cu vorbă, din conferința publi- 
cată în Neamul Românesc, deci garantăm pentru exactitatea lor. 

mai aveă nevoie, desigur, pe lângă celelalte, şi de lupte religioase). _ 
Apoi, şi mai departe, dl N. lorga emite păreri de felul acestora: „Nu- 
mă supără că ungurii din România să întrețină legături cu Budapesta“. 
Sau : „Noi avem germani în fară dela cari putem învăța ce este cul- 
tura germană“. Tot astfel: „In Basarabia ne putem iniția la frumoasa - 
civilizație slavă“. Şi, însfârşit: „Acolo unde se află minorități, țara ea- 
lor cum e și a noastră...“ i 
Nu mai continuăm. Concluzia e aceea înscrisă ca „motto“ în 
fruntea acestor rânduri: „Noţiunile origine și limbă sunt simple pre- 
judecăți“. Şi: „Va veni momentul când statul se va învechi şi el, și: 
când frontierele nu vor mai corăspunde la nimic“. Ne-am lămurit. DI | 
N. lorga s'a făcut dincolo de granițele României (cari mai corăspund, | 
deocamdată, la ceva) propagatorul teoriilor internaţionaliste ale răpo-: 
satului Lenin. Foarte bine. O singură explicație am mai cere. Sar- 
părea că dl N. lorga călătoreşte în străinătate cu oarecari subvenţii. 
din partea guvernului. Până când să se învechească de-abinele, statul |. 
-mare nimic de zis de chipul cum se îndeplineşte „propaganda“ pe.. 
care o plăteşte cu bani grei? 
| ION BALINT- 

Pe marginea discursului lui Mussolini 


___ Cuvântarea intempestivă a preşedintelui de Consiliu bavarez, 
“d. Heldt, prin care, dând expresie propagandei oficioase pangerma- 
„niste, cerea alipirea la Germania a porțiunei italiene a Tirolului de 
„dincoace de Brennero, a provocat şi a obţinut fără întârziere un răs- 
puns din partea primului ministru italian. D. Mussolini, înțelegând că 
„asemenea manopere, de ori unde ar veni ele, tinzând la atingerea sau 
“modificarea tratatelor de pace încheiate, trebuesc respinse cu energie 
“odată pentru totdeauna, şi-a închegat răspunsul său într'o frază lapi- 
dară, tăioasă și demnă: „Italia nu va suferi niciodată violarea trata- 
felor de pace  garantând frontierele cucerite cu prețul aspru al 
sângelui,“ 
lar la replica dlui Stresseman, prin care Cancelarul german, de- 
-savuând eşirea ministrului bavarez, adaugă totuși că „Germania îşi 
asumă şi îşi păstrează drepturi spirituale şi culturale asupra germa- 
;milor cari locuesc: dincolo de frontierele Reichului“, d. Mussolini a 
“respins categoric, „orice discuțiune în această materie, în orice con- 
siliu şi în orice adunare.“ 
Cuvintele acestea hotărâte ale Ducelui Italiei au stârnit, cum era 
-şi firesc, senzaţie în lumea întreagă şi au fost primite, — ceeace este 
:Şi mai natural, — cu sentimente diferite de acei cărora erau adresate 
-Şi de ceilalți cari le înregistrau ca o simplă profesiune de credință 
națională. | 
Evident, că cei dintâi, germanii şi austriacii, — cari sunt gata să 
:strige: „asasinii ne omoară!“ — au umplut presa mondială cu pro- 
testările lor de nevinovăție, dar lumea întreagă a înțeles că sunt 
-Chestiuni asupra cărora nu se mai poate reveni cu niciun preţ, fără 
-a stârni din nou pericolul incendiului în Europa, şi că între acestea 
-respectul tratatelor rămâne cea mai importantă. Aceasta trebuie să 
rămână în afară de orice discuţiune, în orice consiliu și în orice 
-Qdunare, 
„D. Mussolini, vorbind în numele unui stat ale cărui sacrificii 
` Măcute în războiul mondial, i-au câştigat un loc de mare putere în 

concertul mondial, — pe care înţelege să-l afirme, să-l păstreze şi să-t 
întărească, — a încheiat spunând, că declaraţiile sale nu trebuesc: 
considerate ca amenințări, ci ca afirmaţiuni de demnitate şi de forță, 
căci frontiera Italiei e “definitivă şi iaviolabilă. 

Atitudinea şi tonul primului ministru italian au fost acele cart. 
trebuiau să fie, acelea pe cari lumea întreagă le aştepta dela omul: 
care cu braţul său de oţel oprise ţara sa pe povârnișul prăbuşirei: 
sociale şi care o reaşezase solidă pe picioarele proprii, reînviind din: 
cenușă conştiinţa demnităței şi a disciplinei romane. 

Problema care sa pus taliei, şi pe care Mussolini a rezolvat ©- 
cu atâta hotărâre, ni se pune și nouă şi cu mai multă insistenţă, în 
fiecare zi. „Drepturile spirituale şi culturale“ ale vecinilor noştri 
asupra conaţionalilor lor, cetăţeni ai României, par a-i îndreptăți să 


facă din această chestiune nu numai o acțiune de ațâţare, fățișă uneori: 


ascunsă aproape totdeauna, prin presă, prin spioni sau în fața Socie- 
tăţei Naţiunilor, dar chiar să întreprindă în stil mare, aproape oficial, 
ruina noastră şi a aliaților noștri, încercând a zdruncina creditul 
şi economia noastră, prin falşificarea banilor noştri, după ce în- 


cercaseră zadarnic să ne ruineze în fața lumei civilizate creditul. 


nostru moral. 

Ce am făcut noi pentru zădărnicirea şi pedepsirea unor asemenea. 
manopere, adevărate şi strigătoare atentate la existența şi siguranţa 
noastră de stat? Ce măsuri am luat pentru a face imposibilă, în viitor- 
cel puţin, repetarea unor asemenea atentate? Ce atitudine am luat: 
față de acţiunea de aţâțţare, de calomniere și de sfidare, a prea turbu- 
lenţilor noştrii vecini? 


Nu am luat nici o atitudine, deși România a sacrificat opt sute: 
de mii din. fiii săi cei mai buni pentru a colabora la alcătuirea hărțeiy 
Europei actuale, pe care şi acei cari au făcut sacrificii mult mai mici: 


decât noi înţeleg s'o apere din toate puterile lor. 
Sar părea, că obosiţi de o luptă care a fost peste puterile noastre, 


ne culcăm acuma, descurajaţi, lăsând corabia în voia valurilor şi a. 


furtunilor. Să nu se mai găsească în ţara aceasta un singur om capabil 
să ia cu braţ de fier frânele conducerei? Să nu mai avem oare nici 
o datorie faţă de neamul nostru, față de mormintele celor care timp: 
de secole, prin toate furtunile, şi-au trecut unul altuia lozinca inde- 
pendenţei, mândriei, demnităței româneşti ? 

Exemplele istoriei nu potfi inutile. Preocupările noastre mărunte: 
nu pot fi decât un fenomen trecător, după care ne vom desmetici şi 
ne vom îndrepta din nou, mândri:şi fără şovăire, către culmea grea. 
dar atât de senină a destinelor noastre. 

- J. PALEOLOGU 

GAZETA RIMATA 


=- File de manuscris 
— Două sonete inedite — 


L. 


Venise iarna, cu zăpadă mare, 
Cu lungi troiene 'n margini de pădure; 
Iscoditor, pe. dealurile. sure, 

Ieșise lupu 'n drum, la pertractare. 


Singurătatea neputând să 'ndure, 
La Bădăcini, Maniu, în dezolare, 
Visase un àcord de guvernare; 

Şi 'ncet lăsase somnul ca să'l fure... 


Cum sta așa, înzăpezit în perne, 
Parcă ținea uri. portofoliu *n mână, 
Și era el ministru de-Interne... 
Atunci rosti, cu vocea lui exactă: 


— „Dacă mai ține geru-o săptămână, 
„Să știi, că și acordul se contractă.“ 

Dar brusc sosi, de-odată, primăvara.  . a r 
Cu soare cald şi revărsări de ape. 3 
Lumina’n inimi umblă să ne sape, 

Şi se îmbracă 'n verde toată ţara. 


Vin turmele, alene, să s'adape 

Pe la fântâni, când moale cade seara, 
Și-aleargă gândul, fâlfăind ca para, 
Din lanțul iernei încercând să scape... 


La Bădăcini, pe prispa însorită, 
Maniu aşteaptă mult dorita veste, 
Dar vestea, pasă-mi-te, nu-i grăbită. 


Aşa a fost. Fără amor și ură, 
S'a risipit vremelnica poveste, — 
Și s'a topit acordul de căldură? 


MIHALACHE ORĂMĂTIG 

INSEMNĂRI 


Alegerile comunale. — Rezultatele . 


„alegerilor comunale confirmă întru totul ` 


-gonstatările noastre anterioare. Cu toate 
“presiunile exercitate asupra populaţiei, 
“cu toate concesiunile acordate mino- 
»tităților, cu toate făgăduielile risipite 
cu ușurință la un sfârşit de guvernare, 
partidul liberal ma putut să obţină 


“biruinţa pe care o căutase. In fața ur- 


nelor, el a ieșit definitiv înfrânt, ră- 
mânând să mediteze asupra gregetei 
săvârșite. 

lu ceeace privește frontul unjc, Ìn- 


cheiat de cele trei partide din opozi- 
ție, se poate spune, că el şi-a atins . 
inta, arătând cu prisosință dorința 


ţărei întregi de a se pune capăt. cât 
mai de grabă actualului regim. Din: 
nefericire, această alianţă impusă ..de 


împrejurări, — rezultat firesc al pro- 


- ocărei guvernamentale, —a scos la su- 
prafață anumite elemente politice du- 
Dioase, a căror prezenţă la conduce- 
'sea oraşelor nu poate să fie în folo- 
“sul ideei naţionale. 

Să nădăjduim, totuş, că triumful a- 
cestor cetățeni neofiţi nu va fi decât vre- 

x melnic, 


Obrăznicii electorale. — Am ex- 
plicat îndestul, credem, ta paginile 
acestei reviste, tâlcul politic al fron- 
tului unic, încheiat între cele trei par- 
tide de opoziție cu prilejul alegerilor 
comunale. Nefiind vorba decât despre 
o protestare a tuturora față de pro- 
vocarea guvernului liberal, care cu 
mijloacele cunoscute a voit să tn- 


cerce o parodie de consultare a cor- 


pului electoral la sfârşitul cârmuirei 
sale, se înțelege dela sine, că aici 
unul dintre cele trei partide, vremel- 
nic aliate în vederea unei lupte cu 
obiectiv precis, nu poate fi făcut răs- 


„.punzător pentru actele şi -atitudinele 


altora. Limitele programatice au ră- 


-mas în picioare şi nicio confuzie nu 


e posibilă. Fiecare rămâne, deci, cu 
credinţele sale doctrinare şi cu mijloa- 
cele sale combative. 

lată pentruce trebuie să semnalăm 
unele manifestări gălăgioase de întru- 
nire publică, pe cari nu numai că nu 
le putem trece cu vederea, dar sun- 
tem datori să le respingem, cu legi- 
timă şi nestăpânită scârbă. Deunăzi, 
într'o adunare a opoziţiei-unite, coun- 

vocată în vechia sală a „Daciei“, cu- 
noscutul nostru client di Dim. Do- 
gin care se intitulează preşedinte 

„Uniunei advocaţilor din România“ 
şi A brtsara pe lista de candidaţi aleşi la 


alegerile din Capitală, a rostit un dis- - 


curs plin de amenințări .ridicole, din 
cortegiul cărora mau lipsit anumite 
obrăzaicii de cea mai trivială speță 
la adresa Suveranilor. noștri. 

Ne-am mai ocupat în câteva rån- 
duri de răţoielile acestui -autentic Ca- 
țavencu post-belic, al cărui barbişon 
in necontenită agitaţie a tremurat în 
atâtea rânduri pe seama „Ligei drep- 
turilor Omului“ şi a altor întreprin- 
deri umanităriste. Acest d. Dim. Do- 
Drescu, poreclindu-se Singur „procu- 
rarul umanității“, wa scăpat niciodată 
ocazia de a se da de partea duşma- 
nilor noştri, insultându-ne ţara cu o 
suspectă frenezie de musafir nepoitit. 


De data “aceasta, insuitele sale se fn- 


dreaptă spre Regele și spre Regina 
României, împotriva . cărora oratorul 
-dela „Dacia“ a rostit, în aplauzele 
comuniştilor cari erau. de față, o serie 
de abjecte murdării, pe cari nici măcar 
cu titlu de document nu le putem re- 
produce aci. 

Eje au mirosul. fetid al zarzavatu- 
rilor stricate, în mijlocul cărora. dl 
Dim. Dobrescu s'ar. părëa că s'a po- 
menit cândva, pe malul. drept al 
Dunării... i | 


Donă partide. — lutrun scurt arti- 
col publicat în fruntea Neamului Ro- 
„mânesc, d. N. Iorga mărturiseşte că a 

fost „0 viaţă întreagă aderentul exis- 
'tenței mai multor pardide,“ cari permit 
deosebitelor curente „să manifeste într'o 
formă consolidată dorinţele 107%, Acum 
însă, schimbăciosul istoric de cauciuc 
"şi-a modificăt, &'n atâtea rânduri, 
părerea, şi se pronunță pentru „sis- 


temu! celor două partide,“ fiindcă îm». 


piedică „opinia publică de a se rătăci 


şi Coroana de a se înșela“. 

De data aceasța, cum se vede, d. 
N. lorga își aşează singur opiniile pe 
două coloane... Nu se mai oboseşte, 
la rândul său, să explice fidelilor cititori, 
pentruce a fost „o viaţă întreagă“, 
partizanu! unei idei, 


întreagă“, unei idei cu totul potrivnice. 
Na e istâia oară, când jumătatea de 
şef a partidului național umblă ta 
linie frântă pe orbita vieței noastre 
publice, hulind astăzi ceeace a adorat 
ieri şi recomandând pentru sănătatea 
României rețete pe cari le credea altă 
dată otrăvitoare. 
in ceeace priveşte pioban parite 
delor românești, am recunoscut şi noi 
„întotdeauna, că sunt cam prea` mnlte. 
Dar, printre partidele cari ni'se par şi 


nouă cu desăvârşire de prisos, 'îacur- . 


când cu prezența lor inutilă câmpul 
politicei româneşti, trebuie să așezăm 


tout Whonneur — partidul pr 
(pe jumătate) de d. N. Iorga. (ag 
- E prima oară, când suntem $f noi 
de. acord cu fostul apostol dela 


şi pentruce s'a. 
alăturat acum, pentru o altă „viaţă: 

n 







EA 


en 

“O statuie lui: Caragiale, -D AL Lui ~- 


padatu, ministrul Cultelor şi Artelor, a 
donat deunăzi, la sfârşitul unui ban- 
chet literar, suma de:100 miii:lei pentra 
o statuie a lui Caragiale la Bucureşti. 
Lå tândul său, autorul „Scrisoarei pier- 
dute“ trebuie să surâdă mulțumit, dia 
lumea umbrelor unde se găseşte, în 
' fața acestei recunoașteri postume ve- 
‘mită din partea otficialității. 
`° Caragiale îşi va avea, prin -urmare, 
monumentul său.. Adevărat, că vene- 
_ räbitul Zaharia Trahanache i-a. luat-o 
ceva mai nainte. Redingota onorabi- 
lului prezident, sculptată până aproape 
de brâu, eri în bronz ori în miărmură, 
imbodobeşte demult nenumărate piețe 
şi grădini publice, mărturie evidentă a 
stimei de care răposatul se' bucură, 

încă din viaţă, în fața concetățeniior săi. 
Dar, pentru această întârziere, sm 


giale nu se va supără... 

Neplace'ssă credem, că statuia lui Ca- 
ragiale, împrejmuită detoți eroii. săi, va 
fi ridicată prin subscripţie publică. Işi 
vor da obolul.lor, cu oarecare satisfacție, 
toți aceia cari cred că usturătoarele 
comedii ale necruțătorului observator 
de oameni au căzut demult în desue- 


tudine. Se vor închina dinaintea lui 


Caragiale, caşi cum acesta war fi fost 
decât -istoriograful glumeț al unei: e- 


poce demult ingropate. Contimporanii - 


sufragiului universal, pe care-i dorea 
Nae Ipingescu pela 1880 cu atâta pof- 
ticioasă naivitate, îşi vor îi închipuind, 
că în România înatregită niciun prefect 
de judeţ nu mai seamănă cu Fănică 
Tipătescu, niciun polițai nu mai a- 
gează steagurile ca Ghiţă Pristanda, 
aiciun orator nu mai vorbește ca Ta- 
“che. Farfuride, şi. niciun candidat de 
deputat nu mai recurge ia trucurile 
vechiului luptător dela 48, „Agamipă 
Dandanache... 

"Cu 'ce delicioasă bucurie vom ve- 
dea pe toţi aceşti domni, îmbrăcaţi în 
“haine schimbate, contribaind. ` pentru 
imortalizarea aceluia care, cu atâta 
miişcătoare vervă, i-a ridiculizat altă- 
dată ! Intorsătura lucrurilor: ni se pare, 
cu toate acestea, foarte nimerită. 
Luăţi-i pe fiecare: în parte, ` şi-i veți 
recunoaşte, ciopliţi puțin “după 'moda 
vremei, printre noi. Iată-l, de pildă, 
pe' di. Nae' Caţavencu... De când cu 
întrunirea deta 'Primărie, a! făcut o 
carieră - politică strălucită. Dacă vă 
aduceţi aminte, 'coana Joiţica i-a pre- 
zis-o :'m'a fost aceea ultima alegere ! 
Azi, al. Nae Caţavencu e muiltimilionar, 
e protesor la Academia comercială, 
e deputat de Iitov, — şi-l chiamă D. 
R. Toaniţescu. 

"Sar putea să nu dea şi el civa 
‘pentru statuia lui Caragiale? 


Ziua istorică. — Aţi tăcut vreodată: 
socoteala, câte din ştirile senzaț onale 
ale presei din strada Sărindar se do- 
vedesc a fi adevărate, şi câte din pro- 
fețiile ei politice se indeplinesc? Ga- 
zetele acestea, cari de ani de zile 
trăiesc din exploatarea" variată a unor: 
născociri cotidiane, au avantajul. in- 
comparabil de a se șterge repede din 
memoria binevoitoare a' cititorului. 
Fiecare zi vine cu reportajul ei. Cine-l 
mai ţine minte pe cel de ieri? Edițiile- 
speciale se succed cu o regularitate 


astronomică, şi niciun cetățean nw 

trece pe vreun răboj informaţiile răma-. 
se de minciună. 

Deci, nimeni dintre dumneavoastră 
nu mai păstrează numere vechi din - 
Adevărul sau Lupta, pentru a face o; 
statistică măcar aproximativă a go- 
goşilor tipografice puse în circulaţie: 
cu doi lei exemplarul. Pentru a ne 
dumiri în această privință, trebuie să 
intervină întâmplarea .. A 

Zilele trecute, intrând tatr’o modestă 
prăvălie din pizț Clujului, am zărit 
pe tejgheaua negustorului, în vrafut 
de hârtie maculatură cumpărată cu 
chilogramu!l, o ediţie specială, tipărită 
cu litere de o şchioapă şi anunțând 
solemn încheierea acordului de gu- 
vernare dintre partidul țărănesc şi 
partidul național. Titlul gazetei, dia 
nefericire, lipsea. Am recunoscut, însă, 
greşelile de gramatică română ale ini 
Albert Honigman, publicistul favorit 
al dlui Iuliu Maniu. Erau, deci, rămă- 
şițele unui exemplar din Lupta. Intr'un 
stil grandios de proclamaţie naţională, 
— păcat că subiectul nu se prea potrivea 
totdeauna cu predicatul, — neobositul 
trâmbiţaş al comitetului de o sută a- 
nunțase înțelegerea... definitivă dintre 
cele două tabere periractoare, procla- 
mând triumful democrației şi dând: 
ca sigură formarea guvernului de 
mâine... 

"Proza aceasta solemnă purta în frunte 

“titlul scurt, dar elocvent: „O zi isto- 


ică !. . 

Din pefericire, z' inà istorică a apus. 
Vă mai aduceți aminte đe ea? A trecut 
-abia o lenă de atunci. Zadarnic au 
„răsunat trompete!e de hârtie ale tri- 
umfătorilor negustori de cerneală; za- 
darnic a fost purtat pe aripile vântului 
vestea marelui eveniment; zadarnic au 
circulat de-alungul țării fiorii emoției 
printre partizani; căci a doua zi visul s’a 
“risipit. Pertractarea a reînceput, pentru 
stabilirea acelui buclucaş „raport rea! 
de forțe,“ și peste o săptămână de 
alte amânări târguiala sa suspendat 
pentru o lungă perioadă de timp. 

„Ziua istorică“ s'a uitat repede, şi 
ediţia specială a Luptei cu proclama: 
ţia naţională a lui Albert Honigman 
"serveşte la impachetat, pria diferite 
bâcănii modeste... 
'tradevăr, cu pactul de colaborare la 
guvern? Şi ce se va alege, în acest 
caz, din biata noastră democraţie ? 


Cravata roşie. — Zilele trecute, la 
o pestriță întrunire publică din Capi- 
“tală, în atmosfera supraincălzită de 
tot soiul de figuri dubioase, s'a arătat 
iarăş o veche cunoștiință a noastră: 
cravata roșie a plăpumarului socialist 
Gh. Cristescu. Ciuralivul „tovarăș“, cu 
diapazonul ridicat al retoricei sale pri- 
mitive, a apărut la tribună condus de 
aplauzele proictariatuiui prezent, şi, 
ținând in mâini o lumânare aprinsă 
ad hoc a citit, de-asupra “unni molit- 
veinic improvizat, o parodie 'de ` pro- 
hod revoluționar ia căpătâiul: burg- 
heziei române. 

Suntem dători să adăugăm, că intru- 
nirea unde Va petrecut această scenă 
amuzantă eră prezidată de impozantul 
burghez 'dela Chelmac, d. Şt Ciceo 
Pop, la dreapta căruia se aşezase, 
mai mult ca'un patron decât ca un 
complice, iînsuş d. luliu Maniu. 

Alegerile comunale recente, cu ta- 


Ce-o mai îi, in-- 


dreptăţita lor luptă comună împotriva gu- 
vernului liberal, au avut, între. altele, 
şi această indezirabilă consecință. Au 
trezit din letargie agitația socialistă, 
dându-i prilejul să ţipe, subt ocrotirea 
unor partide așa zise naţionale, şi au 
scos din nou la iveală, de pe subt 
plapuma unde se retrăsese, pe „tova- 
răşul“ Cristescu. Cravata roşie a aces- 
tuia nu: se mai văzuse fiuturând :de- 
mult de-asupra capetelor înfierbâatate: 

Partidul. naţional, care își îngăduie 
de tâțva ani încoace să compromită; 
o veche firmă cinstită, vânzând tot fe- 
lul! de mărturi suspecte subt o etichetă 
de împrumut, partidul -național .nu e. 


" Ja primul său gest de acest fel. Ne 


aducem bine aminte, tot așa: a prace- 
dat şi la 1918, când, după:marea adu- 
nare națională dela Alba; lulia, ca. să 
nu se spună cumva în străinătate. că 
mavem și; noi socialiștii nogiri, ain- 
veatat aici un-partid socialist român, 
şia oferit două „resorturi“ ministe- 
riale reprezentanţilor presupuşi ai a- 
cestui partid, inexistent în Ardeal! A 
fost nevoie de intervenţia hotărâtă, a 
dlui Octavian Goga într'o şedinţă me- 


_morabilă: a Mărelui Sfat'dela Sibiu, 


pentruca eroarea să fie. observată. cu 
un ceas mai de vreme, şi co! abora- 
rea partidului național, cu „socialiştii* 
inventați să înceteze, prin demisia 
acestora din urmă. ... 
„Aceeaş greşeală, după. a noastră pă- 
rere, s'a săvârşit şi acum, când. „opinia 
publică, neînţelegând adese. adevăratul. 
ințeles al frontului unic dintre cele. 
trei partide de opoziţie, a luat: drept 
tovârășie politică. ceeace n'a „putut. să 
fie decât o evidentă promiscuitate, — de 
o eficacitate indoelnică.. Şi. de data 
aceasta, fostul preşedinte a! Consiliu- 
lui dirigent, făcându-și apariţia ta pu- 
biic la br. $ cu. „tovarășul“ Cristescu, 


| a călcat alăturea cu drumul, dând 


naştere unei foarte primejdioase ge- 
dumeriri. 

Intro oarecare măsură, o asemenea 
apariție a îost interesantă. Pentru cei 
cari au fost de față, scena cu proho- 
dul: burgheziei a avut, poate, unele 
note vesele. Deocamdată, zicem şi 
noi, că asemenea probe de vicleim 
politic nu pot decât să deslănțuiască 
hazul cetăţenilor. 

Dar, luaţi seama, s'ar putea tot atât 
de bine ca dela lumânarea „tovară- 
şului“ Cristescu să luăm într'o zi foc 
cu toţii... 


Radu Rosetti. — Povestitorul și 
istoricul moldovean Radu Rosetti a 
luat drumul veşniciei. Cu Radu Rosetti 
piere unul cin intimii reprezentanţi ai 
acelei generaţii de boierii cărturari, 
cari au urmat marea tradiție a lui 
Cantemir Vodă” și a Vornicului Ne- 
culce; e 

Radu Rofi : şi- a PEER activitatea 
scriitGigască- reltiy târziu, când con- 
deiul “pifajunsese-sub stăpânirea so- 
lidă a niăturității intelectuale. 


Pasionat iubitor al trecutuiui nos- 


tru, l-a evocat cu evlavie şi respect pe 


tărâmul istoriei, ramură în care a do- 
vedit o frumoasă erudiție, şi l'a mai 
evocat şi în fermecătoarele-i „Poveşti 
moldovenești“. l 

Sub pana lui de bătrân liniştit pal- 
pitau sufletele eroice ale românilor cu 
piept de oțel şi inima caldă, sălbate- 
cele idile de dragoste din veacuri mi- 
nunate, mişcătoarele episoade ce se 
înşiră bogate pe veleatul acestui neam 
de viteji cu inimă deschisă. 

Unul din volumele în care ştiinţa is- 
toricească a boierului cărturar a do- 
vedit că posedă temeinic cunoaşterea 
hrisoavelor. şi a documentelor, „Pă- 
mântul, țăranii şi stăpânii“ a fost punc- 
tul de plecare al unor discuţii vii şi 
al unor animate polemici. Radu Ro- 
setti studia acolo origina proprietăţii 

la noi şi raportul dintre țărani şi lati- 
fundiari. 

Blajin la vorbă, bun la suflet, Radu. 
Rosetti a fost un adevărat tip de bo- 
ier, a căror familie dispare in ames- 


„_tecul îndoelnic al vremii de azi. 


O carte despre Grigorescu. — In: 
editura „Culture; Naţionale“, care a 
contribut cu'o impecabilă realizare ti- 
pografică, a apărut mult așteptate mo- 
nografie a dlui Virgil Cioflec asupra 
pictorului Grigorescu. După paginile 
pline de mişcătoare înţelegere sufie- 
tească, închinate profundului talent 
lipsit de noroc al -chinuitului Lukian, 
acest nou volum, împodobit cu nume- 
roase şi reușite reproduceri, e o con- 
tribuţie mai mult pentru cunoaşterea 
desăvârşită a marilor noştri maeştri. 
Cartea despre Grigorescu a poetului 
Vlahuţă fusese prinosul inspirat al 
unei nestrămutate prietenii. D. Virgil 
Cioflec, reluând tăilmăcirea minunate- 
ior pânze, în lumina cărora se oglin- 
deşte tot farmecul peisajului românesc, 
vorbește despre tablourile marelui 
nostru pictor cu acea admiraţie pioa- 
să, datorită unui strălucit precursor al 
artei plastice româneşti, dar are şi expe- 
rimentatul ochi de critic, obișnuit să sur- 
prindă toate tainele de viaţă ale eter- 
nelor frumuseți. Intr'adevăr, d. Virgil. 
Cioilec e unul dintre puţinii noştri 
scriitori, cari, adăugând la sincerita- 
tea intuiţiei sale artistice experienţa 
unui eminent cunoscător al muzeelor: 
apusene, se poate rosti, cu o incon- 
testabilă autoritate şi cu un simț sigur: 
al aprecierei, asupra tuturor manifes- 
tărilor de artă dela noi. Apropiindu-se,. 
cu aceste rare şi preţioase însuşiri, de. 
opera lui Grigorescu, d. Virgil Cioilec 
a adus un real serviciu publicului 
românesc, pentru care acesta îi va fi, 
fără îndoială, mulțumitor. 

